CELEX: 62011TA0012
Language: lt
Date: 2013-09-06 00:00:00
Title: Byla T-12/11: 2013 m. rugsėjo 6 d. Bendrojo Teismo sprendimas byloje Iran Insurance prieš Tarybą (Bendra užsienio ir saugumo politika — Iranui taikomos ribojamosios priemonės siekiant užkirsti kelią branduolinių ginklų platinimui — Lėšų įšaldymas — Teisinis pagrindas — Tarptautinės teisės pažeidimas — Pareiga motyvuoti — Teisė į gynybą — Teisė į veiksmingą teisminę gynybą — Akivaizdi vertinimo klaida — Nuosavybės teisė — Proporcingumas — Vienodas požiūris — Nediskriminavimas)

19.10.2013   
            
            
               LT
            
            
               Europos Sąjungos oficialusis leidinys
            
            
               C 304/12
            
         2013 m. rugsėjo 6 d. Bendrojo Teismo sprendimas byloje Iran Insurance prieš Tarybą
   
   (Byla T-12/11) (1)
   
   (Bendra užsienio ir saugumo politika - Iranui taikomos ribojamosios priemonės siekiant užkirsti kelią branduolinių ginklų platinimui - Lėšų įšaldymas - Teisinis pagrindas - Tarptautinės teisės pažeidimas - Pareiga motyvuoti - Teisė į gynybą - Teisė į veiksmingą teisminę gynybą - Akivaizdi vertinimo klaida - Nuosavybės teisė - Proporcingumas - Vienodas požiūris - Nediskriminavimas)
   2013/C 304/22
   Proceso kalba: anglų
   
      Šalys
   
   
      Ieškovė: Iran Insurance Company (Teheranas, Iranas), atstovaujama advokato D. Luff
   
      Atsakovė: Europos Sąjungos Taryba, atstovaujama M. Bishop ir G. Marhic
   
      Atsakovės pusėje į bylą įstojusi šalis: Europos Komisija, atstovaujama F. Erlbacher ir M. Konstantinidis
   
      Dalykas
   
   Pirma, prašymas panaikinti 2010 m. liepos 26 d. Tarybos sprendimo 2010/413/CFSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, p. 39), iš dalies pakeisto 2010 m. spalio 25 d. Tarybos sprendimu 2010/644/BUSP (OL L 281, p. 81), II priedą ir 2010 m. spalio 25 d. Tarybos reglamento (ES) Nr. 961/2010 dėl ribojamųjų priemonių Iranui, kuriuo panaikinamas Reglamentas (EB) Nr. 423/2007 (OL L 281, p. 1), VIII priedą, tiek, kiek jie susiję su ieškove, antra, prašymas panaikinti ieškovės atžvilgiu priimtą sprendimą, „pateikiamą“2010 m. spalio 28 d. laiške, trečia, prašymas panaikinti 2011 m. gruodžio 1 d. Tarybos sprendimą 2011/783/BUSP, kuriuo iš dalies keičiamas Sprendimas 2010/413 (OL L 319, p. 71), ir 2011 m. gruodžio 1 d. Tarybos įgyvendinimo reglamentą (ES) Nr. 1245/2011, kuriuo įgyvendinamas Reglamentas (ES) Nr. 961/2010 (OL L 319, p. 11) tiek, kiek jie gali daryti įtaką ieškovės situacijai, ketvirta, prašymas panaikinti ieškovės atžvilgiu priimtą sprendimą, „pateikiamą“2011 m. gruodžio 5 d. laiške, penkta, prašymas panaikinti 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, p. 1), IX priedą tiek, kiek jis susiję su ieškove, ir, šešta, prašymas panaikinti bet kurį būsimą Tarybos arba Komisijos reglamentą arba sprendimą, kuriuo būtų papildomas arba keičiamas vienas iš šiame ieškinyje skundžiamų aktų, ir prašymas pripažinti, kad iškovei netaikytinas Sprendimo 2010/413 12 straipsnis ir 20 straipsnio 1 dalies b punktas, Reglamento Nr. 961/2010 16 straipsnio 2 dalis ir 26 straipsnis, 2012 m. sausio 23 d. Tarybos sprendimo 2012/35/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 19, p. 22), 1 straipsnio 7 punktas, Reglamento Nr. 267/2012 23 straipsnio 2 dalis ir 35 straipsnis, 2012 m. spalio 15 d. Tarybos sprendimo 2012/635/BUSP, kuriuo iš dalies keičiamas Sprendimas 2010/413 (OL L 282, p. 58), 1 straipsnio 8 punktas, 2012 m. gruodžio 21 d. Tarybos reglamento (ES) Nr. 1263/2012, kuriuo iš dalies keičiamas Reglamentas Nr. 267/2012 (OL L 356, p. 34), 1 straipsnio 11 punktas ir 2012 m. gruodžio 21 d. Tarybos sprendimo 2012/829/BUSP, kuriuo iš dalies keičiamas Sprendimas 2010/413 (OL L 356, p. 71), 1 straipsnio 2 punktas.
   
      Rezoliucinė dalis
   
   
               1.
            
            
               Ieškinys nepriimtinas tiek, kiek juo prašoma panaikinti bet kurį būsimą Europos Sąjungos Tarybos arba Europos Komisijos reglamentą arba sprendimą, kuriuo būtų papildomas arba keičiamas vienas iš šiame ieškinyje skundžiamų aktų.
            
         
               2.
            
            
               Nereikia priimti sprendimo nei dėl reikalavimų panaikinti Iran Insurance Company atžvilgiu priimtus sprendimus, „pateikiamus“2010 m. spalio 28 d. ir 2011 m. gruodžio 5 d. Tarybos laiškuose, nei dėl nepriimtinumo klausimo, kurį Taryba, palaikoma Komisijos, iškėlė tik dėl reikalavimų panaikinti Iran Insurance Company atžvilgiu priimtą sprendimą, „pateikiamą“2010 m. spalio 28 d. Tarybos laiške.
            
         
               3.
            
            
               2010 m. liepos 26 d. Tarybos sprendimo 2010/413/CFSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP, iš dalies pakeisto 2010 m. spalio 25 d. Tarybos sprendimu 2010/644/BUSP, II priedas, 2010 m. spalio 25 d. Tarybos reglamento (ES) Nr. 961/2010 dėl ribojamųjų priemonių Iranui, kuriuo panaikinamas Reglamentas (EB) Nr. 423/2007, VIII priedas, 2011 m. gruodžio 1 d. Tarybos sprendimas 2011/783/BUSP, kuriuo iš dalies keičiamas Sprendimas 2010/413, 2011 m. gruodžio 1 d. Tarybos įgyvendinimo reglamentas (ES) Nr. 1245/2011, kuriuo įgyvendinamas Reglamentas Nr. 961/2010, ir 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas Nr. 961/2010, IX priedas panaikinami tiek, kiek jie susiję su Iran Insurance Company.
            
         
               4.
            
            
               Sprendimo 2010/413, iš dalies pakeisto Sprendimu 2010/644, vėliau Sprendimu 2011/783, II priedo pasekmės Iran Insurance Company atžvilgiu išlieka tol, kol bus panaikintas Reglamento Nr. 267/2012 IX priedas tiek, kiek jis susijęs su Iran Insurance Company.
            
         
               5.
            
            
               Taryba padengia savo ir Iran Insurance Company patirtas bylinėjimosi išlaidas.
            
         
               6.
            
            
               Komisija padengia savo bylinėjimosi išlaidas.
            
         
      (1)  OL C 63, 2011 2 26.